open-index/open-wikipedia-markdown huggingface dataset:
Radio TRM

**Trasmissione Radio Malvai** (italian: Trasmissioni Radio Malvaglio), anca cognossuda a la scurtada tant'mè **Radio TRM**, a l'è un emittent radiofonega locala e catolega con sed a Malvai, Frazion de Rubiqet in Provinça de Milan.

TRM la se ocupa de trasmetter principalment musega, qe la rapresenta la plupart del so palinsest, sia italiana qe foresta, nœve del Castanes e dei comun arent, nœve de l'Italia e del mond grazia a InBlu, circuit radiofoneg a'l qual l'è afiliada, e trasmissione dei events dei comun covert de la radio. Al se pœl scoltar-la a i 88,0 MHz ind i comun del Castanes e qei arents, insœ DAB+ ind i bande de Milan e insœ i servizi de streaming sœ la red.

## Storia
L'emittent la vegn fondada ind el 1977 del Carlo Re qe, insema a dei oltr jœvin del sit, voleva entrar-g ind el mond dei radio libere, semper plussee spantegade in qei agn. I prime trasmissione, intra'l 1976 e'l 1977, i vegniven faite propi de cà del Re ma, per dervir-g la radio in manera ofiçala, al g'era el bisogn de un sit indovè impientar la sed de l'emittent. Incì, grazia a dei acords con la Paroqia de Malvai e'l Don Sormani, prevet de qei temp, la sed de la radio e la so antenna inn staite impientade in Piaza San Bernard, la piaza de la giexa de Malvai.

## Riferiments


## Ligam de fœra
*''Sit ofiçal de Radio TRM''
Musee postal (Belgrad)

El **Musee postal** (in serb *ПТТ музеј*) a l'è un musee de Belgrad, che 'l se troeuva in del comun de Stari Grad: el gh'ha in mostra el patrimoni storegh de la Pošta Srbije.

## Storia
El musee l'è stad fondad el 31 luj 1923 e l'ha ciapad dent i collezzion de francoboi catade a partì del 1887 del servizzi postal serb. 

Del 2023 ghe dedichen un francoboll per i so cent agn.

## Collezzion
El musee, che 'l se troeuva in d'un palazz progetad del Momir Korunović, el gh'ha dent di collezzion ligade a la posta, a la telefonia e al telegraf.

In tra i collezzion postai gh'è varie letere di secoi desdot e desnoeuv, oltra a varie cassete postai e sistema, analogegh, mecanegh e digitai, per el smistà de la posta  e se sgionten di collezzion filateleghe e di reproduzzion di divise di postit.

Gh'è anca vari telegraf, telefon, machine de scriver e stazzion radiotelegrafeghe.

## Riferiment


## Alter proget
Triglav

El **Triglav** (che 'l voeul dì in sloven *quell che 'l gh'ha trii coo*, in italian *Tricorno*, in forlan *Terglou*) a l'è un mont de 2'846 meter e l'è el pussee volt de la Slovenia, che 'l considera so monument nazzional e vun di so simboi pussee important, in di facc a l'è in del so stema, che l'è anca in su la bandera, e in su la moneda de 50 ghei.

Del 1919 al 1947 l'era dent a la provincia de Gorizzia e l'era el so mont pussee volt, del 1947 al 1991 l'era anca el mont pussee volt de tuta la Jugoslavia.

## Riferiment
*Treccani

## Alter proget

## Vos corelade
*Parch nazzional del Triglav
Orgasm

L**'orgasm** a l'è l'insema di reazzion neuro-muscolar che gh'è quand che l'ecitazzion sessuala la riva al so culmen: in del mas'c el mena a l'eiaculazzion menter in di done gh'è di contrazzion de la vagina e, di voeulte, anca del dà foeura de liquid ciamad eiaculazzion feminima.

## Riferiment
*Britannica

## Alter proget
Blatta (Croazzia)

**Blatta** a l'è un comun de la Croazzia, che 'l se troeuva in la region ragusee-narentana.

## Ligam de foeura
*[ Sit oficial]

## Alter proget
Aerodrom (Skopje)

**Aerodrom** a l'è un comun de la Macedonia del Nord, vun de quei che fann su la cità de Skopje.
## Ligam de foeura
*[ Sit oficial]

## Alter proget
Republega croata de l'Herceg-Bosna

La **Republega croata de l'Herceg-Bosna** (in croat *Hrvatska Republika Herceg-Bosna*) a l'è stada l'entità statal di croat de la Bosnia e Erzegovina che, del 1991 al 1994, heven provad a destacàss del Stat: nassuda in del mez di sconter etnegh de la guerra in Bosnia, l'è desligada in bas ai acord de Washington che hann mitud la pas in tra el governo bosniach e i croat de la Bosnia, con la formazzion de un sistema federal che incoeu l'è la Federazzion de Bosnia e Erzegovina.

## Riferiment
*Croatian Republic of Herzeg-Bosnia, 1991-1994 (Bosnia and Herzegovina)

## Alter proget

## Vos corelade
*Consili de defesa croat
Antivari

**Antivari** a l'è un comun del Montnegher, che 'l gh'ha  abitant.

## Ministrazzion
L'è giomellad cont i comun de .

## Ligam de foeura
*[ Sit oficial]

## Alter proget
Gusinje

**Gusinje** (*Guci* in albanes) a l'è un comun del Montnegher, che 'l gh'ha  abitant.

Fina al 2014 el partegniva al comun arent de Plav.

## Ligam de foeura
*[ Sit oficial]

## Alter proget
Zeta (comun)

**Zeta** a l'è un comun del Montnegher, che 'l gh'ha  abitant. L'è el comun pussee noeuv del Paes, destacad del 2022 de la capital Podgorica.

El so caploeugh a l'è Golubovci.

## Riferiment
*Zeta becomes municipality from today

## Alter proget
Croat del Molis

I **croat del Molis** (che un temp eren ciamad anca *s'ciavon*, in croat *Moliški Hrvati*) inn una popolazzion de origin croata che un temp la se trovava in vari sit de la Bassitalia ma che incoeu la resist domà in d'un'area pisinina in la provincia de Campobasso, fada su di comun de Acquaviva Collecroce, San Felice del Molise e Montemitro.

Parlen la lengua slava molisana, che del 1999 l'è reconossuda 'me minoranza lenguistega del Stat italian.

## Riferiment
*Alla scoperta degli ultimi 'schiavuni'
Cant de la Vitoria

El **Cant de la Vitoria** (*Победна песма* in serb) a l'è un cant spiritual ortodoss serb scrivud del vescov Nikolaj Velimirovic che 'l parla de la Resurrezzion de Crist e del sò segond vegnì: per quella reson chi l'è despess cantad al temp de Pasqua.
Gesa de san Nicola (Zemun)

La **gesa de san Nicola** (in serb *Николајевска црква*) a l'è una gesa ortodossa de Zemun, vun di comun che fann su la capital serba de Belgrad. A l'è vun di ben colturai tutelad sia de la cità che del Stat.

A l'è stada fada su in tra el 1745 e 'l 1752 in su 'na veggia geseta che la gh'haveva el tecc in paja: la gh'ha domà 'na nav e un absid cont un cor e 'na voeulta a bot. A nivell architetonegh l'è compagna di varie gese fade su al temp in Voivodina e in su la frontera militar.

## Riferiment
*Ben colturai de Belgrad

## Alter proget
Crimen contra l'umanità

Un **crimen contra l'umanità** a l'è un at de violenza contra i civil che l'è insì gram de vesser considerabel no domà contra quei che 'l subissen, ma contra l'umanità intrega. El termen l'è stad doperad per la prima voeulta per la gestion del Stat Liber del Congo gestid del Leopold II del Belgi e poeu, in sens giuridegh, de vari Stat per definì i azzion del genocidi armen. I prim process per 'sti azzion chi inn rivad cont el process de Norimberga e i alter process contra i potenze de l'Ass.

Al dì d'incoeu inn, insema ai crimen de guerra, al genocidi e al crimen de agression, concet de bas del dirit penal internazzional.

## Riferiment
*[Crimini internazionali - Treccani](https://www.treccani.it/enciclopedia/crimini-internazionali_(Diritto-on-line)/)

## Alter proget

## Vos corelade
*Statut de Roma
Medo Pucić

El **Medo Pucić** (in italian *Orsato Pozza*; Ragusa, 12 de marz 1821 – Ragusa, 30 de sgiugn 1882) a l'è stad un scritor e poeta serb ragusee, con citadinanza de l'Imperi austro-ongaregh.

## Biografia
L'è nassud a Ragusa, al temp cità de l'Imperi austriegh, a l'era una familia nobel e 'l so fredell l'era el Nicola Pozza, politegh e vize-president del Parlament de la Dalmazzia.

Educad in la coltura italiana, l'ha studiad al licee a Venezzia indova che del 1841 l'ha conossud el Ján Kollár e l'Adam Mickiewicz: el s'è svesinad donca ai idee panslaviste, fina a sgiontàss a l'illirism e l'ha tacad a mostrà un sentiment nazzional serb, vist che l'era convint di idee del Vuk Karadžić che tucc i parlant del stocav fussen parlant del serb.

L'ha poeu studiad dirit a Padoa in tra el 1841 e 'l 1843 e a Viena in tra 'l 1843 e 'l 1845, del 1843 el bandona el nom de Orsat, che l'era el so nom de batez, per toeu quell de Medo, in linia cont i so radis slave. In tra el 1846 e 'l 1849 el viv in tra Lucca e Parma, al servizzi de la cort asburgega, anca se poeu el proeuva a convincer el papa Pio IX a sostegnì una rivoluzzion nazzionala polaca contra i Asborgh con l'Adam Mickiewicz.

In del period italian, quand che l'era in visita a Napoli, l'ha sentud un dialet serbo-croat, che l'ha descovert vesser el croat molisa: el ciapa di contat cont el Giovanni de Rubertis e poeu el dà foeura la descoverta in su di giornai de la Dalmazzia, insì de fàgh descovrì ai parlant serbo-croat quella varieta chi.

Dopo del 1860, con la revoluzzion politega in di terre asborgeghe, el ciapa di posizzion pussee moderade de unità in tra i Slav meridionai in d'un stat sota la corona austriega. Del 1868 el fa san-Michel a Belgrad per deventà el precetor del prencip Milan Obrenović IV, per tornà a Ragusa del 1874, indova che 'l deventa un esponent important del moviment serbo-catolegh ragusee.

Del 1878 el fa su el giornal Slovinac cont el Luko Zore, el Jovan Sundečić, el Vuk Vrčević e vari alter intelletuai serb e croat.

## Oeuvera
L'oeuvera del Pucić in lengua serbo-croata la revarda soratut la storia de Ragusa e de la soa Repuglega e, quand che l'era una produzzion noeuva, l'era in del so dialet local. L'haveva anca voltad vari test serbo-croat in italian, e poeu l'haveva voltad anca di oeuvere pan-slaviste de l'Adam Mickiewicz.

## Riferiment


## Interproget

## Ligam de foeura
*[POZZA, Orsato - Enciclopedia italiana](https://www.treccani.it/enciclopedia/orsato-pozza_(Enciclopedia-Italiana)/)
*- Pucić (Pozza), Medo (Conte Orsato) - Österreichisches Biographisches Lexikon
Piazza di Student

La **piazza di Student** (*Студентски Трг* in serb) a l'è vuna di piazze centrai de Belgrad, che la se troeuva in del comun de Stari Grad e che ghe dà anca el nom al quarter arent.

La ciapa el nom de la presenza de varie istituzzion universitarie e anca colturai, tant 'me el retorad de l'Università de Belgrad e 'l Musee etnografegh de Belgrad.

Gh'è anca el capolinia de vari autobus e filobus.

## Riferiment
*The Students Square

## Alter proget
Bjala

**Bjala** a l'è un comun del distret de Ruse, in Bulgheria.

## Ligam de foeura
*[ Sit oficial]

## Alter proget
Distret de Blagoevgrad

El **Distret de Blagoevgrad** a l'è vun di vintiset distret de la Bulgheria.

## Ligam de foeura
*[ Sit oficial]

## Alter proget
Zafran

El **zafran** a l'è una spezzia tolta di fior del Crocus sativus e l'è in tra quelle cont i prezzi pussee volt che gh'è: l'è doperada 'me color e in cusina.

## Riferiment
*Treccani

## Alter proget
Posta central de la Serbia

La **posta central de la Serbia** (in serb *Палата Главне поште*) a l'è la sede central de la Pošta Srbije: la se troeuva in del municipi de Palilula, a Belgrad, propi arenta a la Cà de l'Assemblea Nazzional.

## Riferiment
*The Palace of the Main Post Office

## Alter proget
Palilula

*Palilula, vun di comun che fann su la cità de Belgrad
*Palilula, vun di comun che fann su la cità de Niš
Borin

El **borin** (o anca *cavedell*) a l'è el sit che vann foeura i canai del lacc in di Theria, che inn la pupart di mamifer: anca se i mas'c fann minga el lacc, che i hann anca lor.

In di uman, a l'è anca vuna di zone erogene e 'l po deventà dur quand che vun a l'è ecitad, ma anca se vun el gh'ha fregg.

## Riferiment
*Treccani

## Alter proget

## Vos corelade
*Mamella
Holešovice

**Holešovice** a l'è un quarter de Praga, che 'l se troeuva ai pè de la Moldava: l'è part squasi per intregh del comun de Praga 7, cont un tochell propi pisinin che l'è dent Praga 1.

In del quarter a gh'è el Musee Tecnegh Nazzional e 'l pont de Libeň, che l'è el pussee longh de la cità.

L'è servid di stazzion de la linia C de la metropolitana Vltavská e Nádraží Holešovice, che l'è in corrispondenza de la stazzion de Praga-Holešovice.

## Riferiment
*Holešovice - Avant Guarde Prague

## Alter proget
Armada de la Republega Serba (Bosnia e Erzegovina)

L**'Armada de la Republega Serba** (in serb *Војска Републике Српске*) a l'è stada l'armada de la Republika Srpska, che del 1992 al 1995 l'ha combatud per l'independenza di serb de la Bosnia e Erzegovina e, dopo di acord de Dayton, l'è deventada la forza armada de l'entità serba e insì l'è restada fina al 2006, quand che per andàgh denter al paternariad per la Pas e dopo che di abus inn vegnud foeura, l'è stada tacada insema a l'armada de la Republega de Bosnia e Erzegovina e al Consili de Defesa Croat per fà su i Forze Armade de la Bosnia e Erzegovina, che eren federade in l'Armada de la Federazzion de Bosnia e Erzegovina.

In la guerra in Bosnia, sota el comand del Ratko Mladić, l'è deventada vuna di forze militar pussee organizade e bone de combater di Balcan e l'ha tolt part a vari crimen de guerra e contra l'umanità, tant 'me in l'assedi de Sarajevo e 'l massacher de Srbrenica.

## Riferiment
*Vojska Republike Srpske

## Alter proget

## Vos corelade
*Forza aerea de la Republega Serba (Bosnia e Erzegovina)
Gesa di Sant Cirill e Metodi (Karlín)

La **Gesa di Sant Cirill e Metodi** (*Kostel svatého Cyrila a Metoděje* in cech) a l'è una gesa catolega del quarter de Karlín a Praga: el so compless l'è el pussee grand di edifizzi religios de la Cechia.

In stil andegher, l'è stada fada su in tra el 1854 e 'l 1863 e l'è consacrada el 18 de otover del 1863, anniversari di milla agn del rivà di do Sant in terra boema.

## Ligam de foeura
*Sit oficial

## Alter proget
Autopompa

L**'autopompa** l'è vun di camios di pomper che 'l porta i pomper in del sit de un incendi e 'l gh'ha dent vari strument per combatei, el pussee important la pompa che ghe permet de sbaràgh sora l'aqua.

## Riferiment
*Treccani

## Alter proget
Gesa de San Roch (Soazza)

La **gesa de San Roch** a l'è un gesioeul de Soazza, in del canton Grison: in stil baroch, l'è in pè del 1633 e la parten a la diocesi de Coira.

## Bibliografia
*Bernhard Anderes, Guida d'Arte della Svizzera Italiana, Edizioni Trelingue, Porza-Lugano 1980, 399.

## Alter proget
Torr Ušće

La **Torr Ušće** (*Пословни центар Ушће* in serb) a l'è un gratacel de Belgrad, el pussee volt de la cità, che 'l se troeuva in del comun de Novi Beograd indova che el Danubi e la Sava se incontren. Fada su in tra el 1962 e 'l 1964, l'è stada danegiada quand che la NATO l'ha bombardad la Serbia del 1999 e donca l'è restaverada in tra el 2003 e 'l 2005.

## Ligam de foeura
*Sit oficial

## Alter proget
Cockta

La **Cockta** a l'è una bevanda analcolega slovena che l'è venduda del 1953: el so ingredient pussee important a l'è el frut del gratacul, e poeu gh'è alter vundes erbe, limon e naranz.

L'ideja l'era vegnuda a l'Ivan Deu, diretor de la compagnia publega Slovenijavino, che 'l voleva fà un prodot compagn de la Coca Cola, che al temp l'era venduda no in Jugoslavia. A l'è vun di marchi pussee conossud de la Slovenia e l'è venduda anca in di alter paes de l'ex Jugoslavia.

## Ligam de foeura
*Sit oficial

## Alter proget
Torr Genex

La **torr Genex** (in serb *Кула Генекс*), ciamada oficialment *Western City Gate* (*Porta Ocidental de la Cità*) a l'è un palazz de Belgrad, pussee de precis in del comun de Novi Beograd.

L'è stada progetada del Mihajlo Mitrović in stil brutalista del 1977 e l'è finida del 1980: l'obietiv a l'era de havégh una gran costruzzion de vedé per quei che rivava del Reoport de Belgrad.

Cont i so 140 meter, l'è el segond edifizzi pussee volt de la cità dopo la torr Ušće.

## Riferiment
*Belgrado modernista: la torre Genex

## Alter proget
Assemblea nazzional (Serbia)

L**'Assemblea nazzional** (in serb *Народна скупштина*) a l'è el parlament monocameral de la Serbia, che la gh'ha sed in la Cà de l'Assemblea nazzional a Belgrad.

Fada su del 1858, in la forma del dì d'incoeu l'è istituida del 1991: la gh'ha 250 member e l'è guidada de un president, che incoeu l'è la Ana Brnabić.

## Ligam de foeura
*Sit oficial

## Alter proget
Anagrama

Per **anagrama** se intend la permutazzion de una parolla insì de formànn un'altra che la gh'ha sens.

## Riferiment
*[Treccani](https://www.treccani.it/enciclopedia/anagramma_(Enciclopedia-dell'Italiano)/)

## Alter proget
Mimmo Boninelli

El **Mimmo Boninelli** (Berghem, 7 de sginer 1951 - 2016) a l'è stad un scritor italian, ricercador ativ soratut in la coltura popolar bergamasca.

Lauread in filosofia e in sociologia, el collabora per tuta la vita con l'Istitut Ernesto de Martino, specializad in di colture popolar. El mena inanz el lavorà de classifegazzion di oeuvere de l'Antoni Tirabosch e per la biblioteca omonema el cura la fonotega.

A la soa mort ghe dedichen propi in biblioteca una sala e gh'hann dad anca la benemerenza civega.

## Riferiment
*Biblioteca civica Antonio Tiraboschi
Karadžiću, vodi Srbe svoje

**Karadžiću, vodi Srbe svoje** (in cirillegh *Караџићу, води Србе своје*, che 'l voeul dì "Karadžić, che 'l guida i soeu serb", ciamada anca *Бог је Србин*, o ben *Dio l'è serb*, o in ingles *Serbia Strong*) a l'è un cant de guerra in stil turbo-folk del temp de la guerra in Bosnia fad de formazzion paramilitar serbe e dedicad al Radovan Karadžić, president de la Republika Srpska condanad poeu 'me criminal de guerra.

Cont el temp l'è deventada un meme, doperad soratut in ciav anti-musulmana e in di ambient de destra alternativa, indova che l'è conossud con la scormagna de *Remove Kebab*. Quand che el 15 de marz del 2019 un terrorista l'è andad a sbarà in d'una moschea de Christchurch l'haveva mitud la canzon in machina, roba che l'ha menad vari social a toeu via la canzon.

## Riferiment
*Christchurch Attacks: Suspect Took Inspiration From Former Yugoslavia's Ethnically Fueled Wars
Steampunk

El ***steampunk***, o **punk vaporegh**, l’è on sotta-gender de la sienza de fintaria o de la fintaria speculativa che l’ha gadegnaa fama invers la fin dei agn 1980 e el prenzippi dei agn 1990. A se parla de dei œuver ambientaa ind el passaa, ind el qual i paradigma tenologegh moderen inn suzzeduu pussee prest che ind la storia vera, ancaben ch’i saghen otegnuu per mez de la sienza giamò disponibila in quell’epoca lì – coma, per esempi, dei ordenador de legn e dei avion movuu a vapor. A l’è on stil normalment sozziaa cont el *[[cyberpunk]]* futuristegh e, compagn de cheschì, el gh’ha ona bas de fan compagna, ma spartida.

Intanta che la sienza de fintaria moderna la se inspira ai viagg spazziaj e al contatt extraterrester, el stil *steampunk* l’è marcaa del sò usagg de ona tenologia pusse robusta, compagn di machen a vapor, fabregazzion de legn, ramm e bronz, e l’usagg bondanzios dei ingranagg; coma se el fudess on’esplosion tenologega pre-digital. L’ambientazzion prenzipal de quell gender chì l’è la Revoluzzion industrial, e i sò personagg sovenz gh’hann adoss di vestiment vitorian.

El gender *steampunk* el pœu vess despiegaa a ona fœugia sempia fiss, cont el mettel a para a la litteradura che la gh’ha daj origen. Impientaa ind on univers de sienza de fintaria faj su de dei autor eminent coma el Jules Verne ind la fin del secol XIX, l’insubiss ona realtaa spazzio-temporal ind la qual la tenologia mecanega a vapor la se sariss evoluda infina a di nivej impossibij – o per el manch improvabij – compagn dei otomobel, avion e infinamai di robott movuu a vapor giamò in quell’epoca lì.

## Referenz

## Ligamm de dent
* Sienza de fintaria
* Ucronia

## Ligamm de fœura
Danilo Kiš

El **Danilo Kiš** (cirillegh *Данило Киш*; Subotica, 22 de fevrer 1935 - Paris, 15 de otover 1989) a l'è stad un scritor jugoslav de origin ongares sgiudea e montnegrina, considerad comunque de etnia serba.

Lauread a Belgrad dopo havé fad i studi superior in Montnegher, el fa san-Michel a Paris indova che 'l lavora in università per la pupart de la soa vita. L'è considerad vun di scritor pussee grand de la literadura serbo-croata cont oeuvere tant 'me Peščanik, che 'l cunta i ultim mes de vita de 'n om prima de andà in d'un camp de concentrament, l'Enciclopedia di mort e Una tomba per Boris Davidovič.

## Riferiment
*Treccani

## Alter proget
Francoboll

El **francoboll** a l'è un ducument che l'è doperad per pagà la spedizzion postal in anticipo a tacàll in su la busta. Tradizzionalment l'è de forma retangolar e de carta, ma ghe n'è stad anca de varie forme e materiai, per esempi la Svizzera l'ha fad vun cont del pizz e vun che 'l po vesser sonad cont un gira-disch.

Gh'è di collezzionista de francoboi che inn passionad in quella che la se ciama filatelia.

## Riferiment
*Britannica

## Alter proget
Matija Ban

El **Matija Ban** (in cirillegh *Матија Бан*; Ragusa, 6 de dicember 1818 - Belgrad, 14 de marz 1903) a l'è stad un scritor e academich serbo-croat, in tra vun di prim esponent del moviment serb-catolegh ragusee.

El fa san-Michel prima a Bursa e a Costantinopel per insegnà in di scoeule greghe e poeu a Belgrad del 1844, el torna in Dalmazzia del 1848 per studià mej el sentiment nazzional e del 1850 el torna in la capital serba per insegnà in del licee de la cità.

Member de varie istituzzion colturai serbe, l'è regordad per i so varie oeuvere e se pensa che l'è stad el prim a doperà, del 1835, el termen "jugoslav".

## Riferiment
*BAN, Matija - HBL

## Alter proget
Pagura

La **pagura** a l'è un sentiment che gh'hann sia i omen che vari animai e che 'l fonziona de risposta ai pericoi: in del vesser un sentiment fondamental per el soraviver de una specie gh'è la possibilità che la deventa patologega, in del cas se parla de fobia.

## Riferiment
*[Treccani](https://www.treccani.it/enciclopedia/paure-paura_(XXI-Secolo)/)

## Alter proget

## Vos corelade
*Equilibri del terror
*Ingossa
Campini-Caproni

El **Campini-Caproni** a l'è stad un reoplan sperimental italian monoplan e monomotor desvilupad de l'ingegner Secondo Campini de la Caproni vers la fin di agn '30 del noeuvcent. A l'era vist 'me un jet prima del rivà di jet, ma per via de la guerra e di basse capacità tecnologeghe de l'Italia al temp l'è restad domà al stadi de prototip: in di facc n'inn stad fad du, pussee una fusoliera che incoeu l'è in mostra al Musee de la Scenza e de la Tecnega a Milan.

## Riferiment
*Aeronautica Militare

## Alter proget
Cociancich

**Cociancich** (in sloven *Kocjančič*) a l'è un cognom de origin slava spantegad in tra la Slovenia e l'Italia, indova che l'era propi tipegh de la Venezzia Giulia e 'l s'è slargad in tut el paes dopo de l'esod istrian.

Con 1399 portador, a l'è el cognom quell de novantun de la Slovena, e la mità de quei che ghe l'hann viven in la region del Litoral-Cars. In Italia l'è pussee spantegad in di province de Triest e Gorizzia.

El gh'ha origin del nom del san Canzian, la che venerazzion l'è rivada in di bande de l'Istria grazzia ai atività missionarie del patriarcad de Aquileja e del 1200 l'era sgiamò atestad. L'è stad italianizad in varie manere, spontaneament e poeu forzatament durant el fassism, per esempi 'me Cociancig, Cociancich, Coceancig, Coceancigh, Coceancich, Coccianci, Cocencig, Kocyancic, Cociancic, Kociancich, Cociancic e Cocianzizh, indova che di voeulte l'è stad anca italianizad ancamò, per esempi in "Canziani".

## Riferiment
*Izvor slovenskih priimkov
Limerenza

La **limerenza** a l'è un sentiment fondad in su 'n gran desideri per un'oltra persona, l'evoluzzion ossessiva de l'amor romantegh. El termen l'è stad inventad de la psicolega Dorothy Tennov 'me part de on lavorà per mostrà in d'una manera pussee sientifega i concet ligad a l'amor.

## Riferiment
*State of Mind

## Vos corelade
*Coeur s'cepad
Tazon de Bagg

El **Tazon de Bagg** (IX secol - X secol) a l'è stad un nobel lombard, capostipet de la fameja di Bagg: de lu el se sa che l'ha tolt part a la congiura contra el Landolf II de Carchen.

## Riferiment
*Cronologia di Milano dal 901 al 1000
Stazzion de Belgrad Central (1884)

La veggia **stazzion de Belgrad Central** (in serb *Железничка станица Београд Главна*) a l'è stada fada su in tra el 1882 e 'l 1885 in su proget del Dragutin Milutinović e l'è un monument de importanza coltural de la Serbia.

Desvilupada con la serna del congress de Berlin de dàgh a la Serbia una ferrovia, del 2018 l'è sostituida de la stazzion de Belgrad Center: el 30 de sgiugn l'ultim treno internazzional per Budapest l'è partid ai 21:30, i treni per Bar inn incevi spostad a la stazzion de Topčider.

La sarradura l'è fada insì de podè fà su el proget de Belgrad in su l'Aqua e gh'è di lavorà per trasformàlla in d'un musee.

## Riferiment
*Railway Station

## Alter proget
Stat Independent de Croazzia

El **Stat Independent de Croazzia** (in croat *Nezavisna Država Hrvatska*, breviad *NDH*) a l'è stad un Stat fantocc de l'Italia fassista e de la Germania nazista che 'l gh'haveva dent la pupart del territori de la Croazzia del dì d'incoeu e tuta la Bosnia e Erzegovina, oltra a di tochei de Slovenia e Serbia.

L'è stada fada su el 10 de avril 1941 con la spartizzion de l'Ass del Regn de Jugoslavia e l'era governada del moviment di Ustaše, guidad del poglavnik Ante Pavelić. Fina al 8 de setember 1943, dì de la resa italiana, l'era un protetorad italian e una monarchia guidada de l'Aimon de Savoja-Aosta, cont el nom de Tomislav II, che però per protesta l'ha mai ciapad de vera el trono. Dopo, el Stat el se taca la pupart de la Dalmazzia, che l'era stada dada a l'Italia, e 'l va sota protetorad todesch.

Batud di partesan jugoslav, el se desliga con la fin de la segonda guerra mondial: el paes l'ha compid un genocidi contra i serb e l'ha collaborad a l'olocaust contra i sgiudee e contra i rom.

## Riferiment
*Italia e Stato Indipendente Croato (1941-1943)

## Alter proget
Dedicazzion del Dom de Milan

La **Dedicazzion del Dom de Milan** a l'è una solennità del rit ambrosian che la se ten la terza domenega de otover: la regorda la dedicazzion de la basilega de Santa Tecla del vescov Usebi, che la s'è tegnida la terza domenega de l'otover 453. Anca el Dom de Milan che gh'è adess l'è stad dedicad in la terza domenega de otover, per stàgh adree a la tradizzion.

## Riferiment
*Duomo di Milano
Rakija

La **rakija**  a l'è un super-alcolegh che se oten de la fermentazzion de la fruta e de la distillazzion del fermentad: la gh'ha una percentual de alcol che la va del 40% al 70%, con quella fada in cà che la gh'ha pussee de alcol de solit: se l'è distillada ancamò la po rivà anca al 85% e l'è ciamada *prepečenica*.

Considerada la bevanda nazzional de la Serbia e del Montnegher, quand che l'è fada con la brugna l'è ciamada slivovica, ma gh'è tante opzzion de fruta per fàlla tant 'me l'uga, i pir, el pom codogn e insì via.

## Riferiment
*La Rakija - Croazia

## Alter proget

## Vos corelade
*Rakı
*Țuică
Post de frontera

Un **post de frontera** a l'è un sit in su 'na frontera indova che i sgent e i merci, o in cas rari domà vun di do, inn fermade per vesser controllade, insì de passà i controll de l'imigrazzion, de la dovana e de alter entità compagne. In d'un quaj paes el controll l'è fad domà per quei che vann denter, menter in di alter anca quei che vann foeura inn controllad.

In certi cas el po vesser un ver e propi post de bloch indova che tucc gh'hann de fermàss per el controll, in alter cas, a l'è no obligatori fermàss, ma a l'è possibel vessel.

## Riferiment
*Union europea

## Alter proget
Palazz de la Losgia

El **palazz de la Losgia** a l'è un palazz renassimental de Bressa, fad su in tra el 1492 e 'l 1574: l'è vuna di costruzzion pussee cognossude e simboleghe de la cità.

La piazza denanz la se ciama Piazza Veggia o anca *piazza de la Losgia*.

## Riferiment
*LombardiaBeniCulturali

## Alter proget

## Vos corelade
*Allegorie de Bressa
Gesa de la Bozzola

La **gesa de la Bozzola** a l'è un santuari marian de Garlasch, in provincia de Pavia e diocesi de Vigevan.

## Storia
Del 1465 una toseta, che la parlava no dopo che i soldaa che al temp combateven in Lumlina hann mazzad la soa fameja, la se scond sota una pitura de la Madona in del mez de un temporal e la gh'ha una vision, con la Vergin che gh'ha did de fà su un santuari a protezzion de la region: el se sa nagot pussee de la giovineta, ma la tradizzion la dis che la s'è fada monega de clausura. 

I sgent de Garlasch fann su 'na capella in del sit che l'era comparida la Madona, che un secol inanz, tant 'me cuntad de l'Ipolit Rossi in di so croneghe, l'era una gesa vera e propria: del 1576 el sucessor Angiol Peruzz el parla de una gesa frequentada fiss, con di cas che inn nanca bastade i ostie per dàgh la comenion a tucc i fedei. 

In tra el 1500 e el 1600 ghe meten man a la strutura, e fann insì che l'altar magior el sia sota l'ancona de la Madona: del 1662 a l'è fad su el campanin. 

Anca el 1700 el ved di alter lavorà struturai, con la cupola che l'è fornida e l'ala destra che l'è tirada su: del 1765 l'è dedicad el noeuv altar magior. 

Del XIX secol la gesa la ciapa la pianta de adess a cros grega, cont el slongament del brazz de mancina del 1843 e de quell de mez del 1860. La faciada de adess, oeuvera del Cesare Nava, L'è mituda del 1905. 

Del 1927 l'è fad basilega minor. 

## Riferiment


## Alter proget
Ante Pavelić

L**'Ante Pavelić** (Konjic, 14 de luj 1889 - Madrid, 28 de dicember 1959) a l'è stad un politegh croat, fondador del moviment di ustaše e poglavnik del Stat Independent de Croazzia fad su del 1941 al 1945 de l'Ass. In 'sto roeul, l'ha fad un genocidi di serb in del territori del stat, oltra a toeu part a l'Olocaust contra i sgiudee e al porajmos contra i zingher, con di camp de concentrament insì gram de vesser stad criticad di nazista midem.

Member del Partid di Dirit e nazzionalista croat in del Regn de Jugoslavia, el va in esili in Italia dopo che el paes el deventa una ditadura e l'insubiss una Croazzia independenta sota protetorad italian. L'è processad e condanad a mort in absentia per tradiment per quella reson chi e per la soa collaborazzion cont i independentista macedon. Del 1934 i azzion di ustaše riven a mazzà el re Lissander I de Jugoslavia e per quella reson chi l'è ancamò condanad a mort, semper in absentia, in Franza, sit de l'assassini. I italian, contra-voeuja e per schivà problema cont i stat vesin, el meten in preson per desdot mes, roba che la impediss i azzion di so omen.

El 10 de avril 1941 el Slavko Kvaternik el proclama el Stat Independent de Croazzia in del so nom e un quaj dì inanz el riva per toeu el governo, del che l'era el capo: fina al 1943 formalment gh'era el Re, che l'era l'Aimon de Savoja, quand che l'Italia la se rend el deventa capo del stat. Quand che anca la Germania la se rend ghe dà l'orden ai so omen de tirà inanz a combater e, poeu, proeuven a rendes a l'Armada inglesa in Austria, ma lor refuden e i consegnen ai Partesan jugoslav, che tachen a mazzài.

El Pavelić l'è bon de scapà in Argentina grazzia a un passaport fals otegnud con di ligam in Vatican e 'l deventa vun di consejer del president Juan Perón. Lilinsì, del 1954, el se incontra cont el vegg prim minister jugoslav, el serb Milan Stojadinović, e fann su un acord per fà un colp de Stat in Jugoslavia e spartìlla in tra un stat sloven, vun croat e vun serb, ma quella roba chi la capita no.

El 10 de avril 1957 el Blagoje Jovović, proprietari de 'n olbergh e vegg oficial de l'armada jugoslava, ghe sbara e i feride el menarann a la mort du agn e mez inanz, in del menter con la toma del Perón el fa san-Michel in la Spagna franchista, vist che el noeuv governo argentin l'era vert a estradàll in Jugoslavia.

## Riferiment
*[Treccani](https://www.treccani.it/enciclopedia/ante-pavelic_(Enciclopedia-Italiana)/)
* On the Stojadinović-Pavelić Agreement from 1954: Facts and assumptions

## Alter proget

## Vos corelade
*Acord Pavelić-Stojadinović
Teater Nazzional (Belgrad)

El **Teater Nazzional** (in serb *Народно позориште*) a l'è un teater de Belgrad, che 'l se troeuva in Piazza de la Republega: fad su del 1868, l'è stad renoeuvad del 1912, 1922, 1941, 1965 e 1989. Del 1983 l'è un ben de importanza coltural.

## Riferiment
*Sit oficial

## Alter proget
Musee San Fedel

El **Musee San Fedel** a l'è un percors museal che 'l se desvilupa in la gesa cinchcentesca de San Fedel, a Milan vert del 31 de dicember 2014 e sostegnud di gesuita.

## Ligam de foeura
*Sit oficial

## Alter proget
Milan Rešetar

El **Milan Rešetar** (Ragusa, 1860 - Fiorenza, 1942) a l'è stad un lenguista jugoslav, studios de slavistega e di dialet de la lengua serbo-croata.

Nassud 'me Carlo, el cambia nom prima in Dragutin e poeu in Milan, el se laurea a Graz e poeu l'insegna a Capodistria e Spalato: del 1895 l'è liber docent de slavistega a Viena e del 1904 el ciapa la catedra che l'era del Vatroslav Jagić. Con la prima guerra mondial el gh'ha de lassà l'Austria e 'l spera de andà in Italia, ma el troeuva lavorà a Zagabria, el riva infin a Fiorenza del 1928.

## Riferiment
*Treccani

## Alter proget
Mont Nevos

El **Mont Nevos** (*Snežnik* in sloven, *Monte Nevoso* in italian) a l'è un mont de la Slovenia de 1796 meter, minga deslongh del confin con la Croazzia: del 1920 al 1947 el marcava el confin in tra l'Italia e la Jugoslavia.

Di so pè el nass el Timav.

## Riferiment
*Treccani

## Alter proget
El Basin (Hayez)

**El Basin** (in italian *Il bacio*) a l'è un quader a oeuli su tila del Francesco Hayez, piturad in la soa prima version del 1859. Incoeu in mostra a la pinacoteca de Brera, e l'era stad fad al temp del Resorgiment, a mostrà i valor de l'amor per la patria e la lota contra l'ocupant forester.

## Riferiment
*Francesco Hayez, un pittore che ha stoffa

## Alter proget
Palazz Potocki

El **Palazz Potocki** (in ucrain *Палац Потоцьких*) a l'è un palazz de Tul'čyn, in l'Oblast de Vinnycja e in la region storega de la Podolia. L'è dent al register nazzional di monument de l'Ucraina cont el numer 05-243-0076.

In stil classicista e vist 'me vun di esempi pussee boni de 'sta architetura chi in del paes, l'è stad volsud de la fameja polaca di Potocki, scominciad del Stanislas del 1782 e fad fà de l'architet franzes Lacroix.

A l'è spartid in trè sezzion: el Palazz Vegg, che l'era la residenza original, e do palazziet laterai.

## Riferiment
*Find-Way

## Alter proget
Musee del viagg Fabrizio De André

El **Musee del viagg Fabrizio De Andrè** el se troeuva in del quarter del Rogoree a Milan, dent de un camp rom, e 'l ducumenta la coltura di rom e di sinti. L'è stad volud del Goffredo Bezzecchi, deportad di nazista, e de la soa fameja, che l'è de origin slovena."

L'è dedicad al Fabrizio De Andrè, che l'ha scrivud un toch de 'na soa canzon in lengua romani grazzia al jut del Giorgio, fioeul del Goffredo.

## Ligam de foeura
*Sit oficial
Piazzetta del Moronasc

La **piazzetta del Moronasc** a l'è ona piazzetta de Bagg, che offizzialment a l'è l'incros in tra la *via Ceriani*, la *via Due Giugno* e la *via Pistoia*.

L'è stada fada su intorna al 1718, quand che i monegh olivetan, ch'eren i propietari del terren, hann scernuu de fà su di cà per i paisan, ma la forma de adess e 'l nòmm riven domà in la prima mità del secol XIX, quand che el terren, ciappaa di orden religios dòpo di soppression, l'è staa venduu al Fermo Nava, che l'ha mituu i moron - de chi el nòmm - e gh'ha mudaa la forma.

Anca al dì d'incoeu a gh'è pientaa on moron, in regord de la veggia attività agricola de Bagg.

## Riferiment
*Per mille anni con un solo campanile - I Borghi di Milano
Palazz Carmagnoeula

El **Palazz Carmagnoeula** a l'è un palazz del Quatercent de Milan che, del 1786 al 1861, l'è stad el darrer brovet de la cità.

Fad su di Vescont del Quatercent, l'è dad poch inanz al Carmagnoeula e 'l riva poeu in man al governa franzes che ghe met dent varie istituzzion, e poeu del 1786 el sostituiss el Palazz 'me sede de la cità.

L'ann de l'unità d'Italia el Stat ghe dà al Comun Palazz Marin, pussee grand e bell, e 'l ciapa lu el Palazz Carmagnoeula per metégh denter el demani: del 1931 el torna anca lu a la cità, e al temp de la Republega Sociala Italiana l'è sed de la Legion Ettore Muti. Del 1947 l'è restruturad ancamò de l'Ernesto Nathan Rogers e del Marco Zanuso per vesser doperad 'me sede del Piccolo Teatro, sora gh'è ancamò di ofici del comun.

## Bibliografia
*Livia Negri, I palazzi di Milano, Newton & Compton, Milano, 1998 - pp. 90–91

## Alter proget
Monument ai combatent de la Revoluzzion

El **Monument ai combatent de la Revoluzzion** a l'è un monument de Valjevo, in Serbia, che l'è dedicad ai partesan jugoslav e soratut al Stjepan Filipović: in di facc el dissegn de la statua, oeuvera del Vojin Bakić, l'è ispirad propi a la famosa fotografia soa indova che, poch prima de vesser tacad su per el coll di nazista, gh'ha did al popol mort al fassism, libertà al popol.

El se troeuva in su la collina de Vidrak, che la domina el panorama citadin, e l'è stad inaugurad el 23 de otover 1960: al temp de la Jugoslavia, del 1975 al 1993, l'era in sul stema de la cità.

## Riferiment
*Stjepan Filipović Monument

## Alter proget
Basin sant

El **basin sant** o anca **basin de la pas** a l'è una tradizzion di prim cristian, atestada in del Noeuv Testament cinch voeulte e anca in alter ducument del temp, tant 'me in di costituzzion apostoleghe.

Incoeu l'è vist 'me una sorta de sacrament de 'na quaj confession anabatista conservadora, menter in alter gese l'è stad sorpassad in favor de forme de salud pussee ligade a la tradizzion social.

## Riferiment
*Enciclopedia catolega

## Alter proget

## Vos corelade
*Basin de Giuda
*Basin socialista
Capella Colleon

La **Capella Colleon** a l'è la capella che l'è miss sota el Bartolomee Colleon: progetada del Giovann Antoni Amadee l'è tacada a la basilega de santa Maria Magior.

## Riferiment
*Britannica

## Alter proget
Naprej zastava slave

**Naprej zastava slave** (scrivud anca *Naprej, zastava slave* che in sloven el voeul dì *Inanz, bandera de gloria*) a l'è una canzon patriotega slovena, che l'è stada inn nazzional de facto de la Slovenia socialista di agn '70 al 1989, quand che al so post l'è miss Zdravljica, che l'è inn anca adess.

Scrivud del 1860 del Simon Jenko, la musega l'è stada componuda del Davorin Jenko (autor anca de l'inn de la Serbia) e del 1919 l'è miss part de l'inn del Regn de Jugoslavia insema a Bože Pravde e Lijepa naša domovino: l'era cantad anca di partesan sloven e incoeu l'è inn di forze armade de la Slovenia, sonad anca denanz al president de la Slovenia in qualità de comandant in capo.

## Riferiment
*Naprej zastave slave

## Alter proget
Funicolar de Serfaus

La **Funicolar de Serfaus** a l'è una funicolar sota terra che la serviss el comun tiroles de Serfaus: l'è pensada per fonzionà tant 'me una metropolitana per i turista che riven in del paesot per schià, insì de fàgh lassà i viture lontan del center comunal e fà minga infessà i stradine.

La gh'ha quater stazzion per una longhezza total de 1 280 meter.

## Ligam de foeura
*Sit oficial

## Alter proget
Isep Brentan

L**'Isep Brentan** (*Giuseppe Brentano* in italian; Milan,  14 de avril 1862 – Milan, 31 desember 1889) a l'è stad un architet italian, conossud soratut per la soa atività per la Fabrega del Dom.

El so pader l'era el Paol, pioner italian de l'omeopatia, la soa mam l'era l'Amalia Ricordi, fioeula del Tito e sorella del Giulio.

## Riferiment
*[Treccani](https://www.treccani.it/enciclopedia/giuseppe-brentano_(Dizionario-Biografico)/)

## Alter proget
Parch Nord Milan

El **Parch Nord Milan** a l'è un parch sit in la banda nord de Milan, de circa 640 etar: el so territori l'è spartid in tra i comun de Milan, Bress, Cusan, Corman, Cinisell Balsom, Novaa e Sest. 

Al parch se po rivà a travers del servizzi ferroviari suburban de Milan con la stazzion de Bruzzan, con la linia 5 de la metropolitana, cont i tram 4 e 31 e cont i linie de bus 35, 40, 41, 52, 70, 83, 166, 702, 708, 713, 727, 728 e 783.

## Ligam de foeura
*Sit oficial

## Alter proget
Lipa Mara

**Lipa Mara** (*Bella Maria* in croat molisan) a l'è un cant popolar de Montemitro, vun di paes croat del Molis: el gh'ha origin del Cinchcent e se pensa che l'è rivad propi con la migrazzion de la Dalmazzia.

## Riferiment
*Lipa Mara - Antico canto
*Antico canto dei Croati Molisani
*Molise Croats Memorialise Lipa Mara Folk Song
Catedral de la Trasfigurazzion (Žytomyr)

La **Catedral de la Trasfigurazzion** (in ucrain *Спасо-Преображенський собор*) l'è la gesa mader de l'eparchia de Žytomyr de la gesa ortodossa ucraina del patriarcad de Mosca: l'è stada voluda del zar Lissander II de Russia 'me gesa pussee importanta de la Volinia e l'è fada su in tra el 1866 e 'l 1874.

L'è vun di monument de importanza nazzional de l'Ucraina.

## Ligam de foeura
*Sit de l'eparchia

## Alter proget
Nintendo Switch 2

El **Nintendo Switch 2** a l'è una console di videosgioeugh de la generazzion quella de noeuv, insema a la PlayStation 5 e a l'Xbox Series X/S: l'è retrocompatibel con la precedessora e tant 'me lee a l'è una console ibrida, che se po doperàlla tacada a un televisor o in sgir.

## Ligam de foeura
*Sit oficial

## Alter proget
Gesa de San Lissander (Milan)

La **gesa de San Lissander** a l'è una gesa de Milan fada su a partì del 1601, in su quell che per la tradizzion l'era el sit che el Lissander de Berghem l'era stad tegnud presoner. A nivell stilistegh la met insema el tardo-manerism cont el prim baroch lombard.

## Riferiment
*BeWeB

## Alter proget
Tram ATM 4100

I **Tram ATM 4100** a hinn staa di tram doperaa in su la red urbana in tra el 1956 e 'l 1976, derivaa de la trasformazion di motris 4100. A l'era ciamaa "Dò camer e cusina" per la struttura particolar, tant 'me la predecessora.

## Bibliografia
* 

## Alter progett

## Vos correlaa
*Tram ATM 3000
Stat cussinet

Un **stat cussinet** a l'è un stat che l'è miss in tra do potenze grande e possibilment rivai: el po vesser fad aposta per schivà o sbassà di tension o trovàss sgiamò lilinsì, de solit ghe stann adree a 'na politega neutralista.

## Riferiment
*Gli Stati cuscinetto in Geopolitica
Armada jugoslavia in patria

L**'Armada jugoslavia in patria** (*Jugoslovenska vojska u otadžbini* in serbo-croat), pussee despess ciamad *cetnici*, a eren un moviment armad ativ in Jugoslavia de l'invasion de l'Ass: anca se eren contra de lee in teoria, desgià che eren fedei al vegg Regn de Jugoslavia, despess collaboraven cont i fassista e i nazista, che i doperaven 'me forza ausiliaria per combater i partesan jugoslav. El so leader, el Draža Mihailović, l'è stad poeu condanad a mort in la Jugoslavia socialista.

A magioranza etnega serba, hann tolt part a vari massacher, sia contra i serb che contra i alter etnie, in del provà a fà 'na netada etnega.

## Riferiment
*Treccani

## Alter proget

## Vos corelade
*Ustaše
*Domobranci
*Guardia Statal Serba
*Milizzia Volontaria Anti Comunista
Gesa del Sacher Coeur (Žovkva)

La **gesa del Sacher Coeur** a l'è una gesa greco-catolega de Žovkva, in l'Oblast de Leopoli in Ucraina: l'è part de l'eparchia de Sokal'-Žovkva. Gestida di pader basilian e fada su in tra el 1612 e 'l 1682, l'è considerada vuna di gese pussee interessante del paes per via di so fresch e piture murarie.

## Riferiment
*Storia del moneester

## Alter proget
Palazz Trivolz

El **Palazz Trivolz** a l'è un palazz storegh de Milan, che 'l se troeuva in via san Lissander 6, fad su in tra el secol XVI e XVIII, in stil baroch e rococò: l'era el palazz de la fameja Trivolza.

## Riferiment
*LombardiaBeniCulturali

## Alter proget
Ipodrom del trot

L**'ipodrom del trot** a l'era el vegg ipodrom de Milan, vert del 1925 al 2015, quand che l'è dervid el noeuv Ipodrom La Maura.

## Riferiment
*Addio trotto, rivoluzione a San Siro

## Alter proget
Regn de Jugoslavia

El **Regn de Jugoslavia** (cirillegh *Краљевина Југославија*, latin *Kraljevina Jugoslavija*) a l'era una monarchia di Balcan in pè del 1929, quand che el re Lissander I l'ha deciarad la ditadura e l'ha sbatud sgiò el vegg Regn di Serb, di Croat e di Sloven al 1941, quand che l'Ass l'ha ocupad la region.

In principi una monarchia assoluda, del 1931 una noeuva costituzzion la fa su una monarchia costituzzionala con di element democrategh, ma ben centralista: del 1939 al 1941 l'è recognossuda l'autonomia de la banovina de Croazzia e un percors de federalizazzion l'è fermad domà de l'invasion nazifassista.

## Riferiment
*Jugoslavia: nascita e dissoluzione

## Note


## Alter proget
Parch de la Cava de Muggian

El **parch de la Cava de Muggian** el se troeuva dent al Parch Agricol del Sud Milan e l'è miss in tra i Cassine Guascona e Guasconcina: l'è traversad de trii fontanil, retegnud in tra i pussee bei de Milan.

## Riferiment
*Comun de Milan

## Alter proget
Lagh de Comabi

El **lagh de Comabi** a l'è un lagh de la provincia de Vares che 'l se troeuva in tra el lagh Magior e 'l lagh de Vares: la soa costa de 9 km la toca i comun de Ternaa, Varan, Vergiaa, Mercall e Comabi.

## Riferiment
*Lagh de Comabi

## Alter proget
Adorazzion eucaristega

L**'Adorazzion eucaristega** a l'è una pratega religiosa catolega, e di voeulte anglicana, indova che l'Eucaristia l'è mituda in mostra ai fedei, de solit sota la forma del pan, per vesser adorada, desgià che se cred, in virtù del dogma de la transustanziazzion, che l'è el vera corp de Crist.

De solit quand che la finiss se canta el Tantum ergo sacramentum e 'l pret el dà la benedizzion eucaristega, ma in vasi cas la gh'è anca l'adorazzion perpetua.

## Riferiment
*Adorazione eucaristica: cos’è e quando si pratica

## Alter proget
Pljeskavica

La **pljeskavica** (in cirillegh *пљескавица*) a l'è un piat tipegh di Balcan ocidentai che 'l regorda un poo la svizzera e l'è fada cont el midem impast di ćevapi: la diferenza a l'è che l'è spianada e fada ai ferr, de solit con la sigolla e l'è servida in d'un pan compagn de la pita o insema a di contorna.

## Riferiment
*Authentic Serbian Pljeskavica Recipe

## Alter proget
Emilia Morosini Zeltner

L**'Emilia Morosini Zeltner** (Soleta, 16 de luj 1804 - Vescia, 11 de luj 1875) a l'è stada una nobildona svizzera, che l'ha tolt part al moviment resorgimental lombard.

## Biografia
Maridada cont el Giovan Battista Morosini, la va a viver prima in la Villa Negroni a Lugan e poeu a Milan, e quand che gh'è i cinch giornade de Milan la ospita a cà soa el governo provisori e al tornà di austriegh la torna in Svizzera. 

El so fioeul Emilio el va in guerra e 'l moeur del 1849 in del difender la Republega Romana, e anca i so alter do fioeule eren impegnade in la causa patriotega: lee, in del prodigàss, l'era pussee moderada e la voleva rendés insì de schivà alter mort.

El so paa l'era amis de l'eroe nazzional polach Tadeusz Kosciusko che l'haveva ospitad quand che l'era scapad in del paes, e eren deventad amis, forsi anca amant, e quand che 'l moeur el domanda de vesser miss sota in Polonia, ma che el coeur el resta a l'Emilia e 'l resta in la villa Recalcati fina al 1872, quand che l'è spostad fina a rivà al castell de Varsavia, indova che l'è incoeu.

## Riferiment
*Gazzetta Svizzera
*UN CUORE, LA MALINCONIA
*Il cuore di Kosciuszko batte a Varese
Karel Širok

El **Karel Širok** (Coeuj, 26 de otover 1889 - Begunje na Gorenjskem, 5 de sginer 1942) a l'è stad un poeta e scritor sloven, conossud soratut per i sò cunt e poesie per i bagaj.

## Biografia
Nassud in la frazzion de san Martin a Coeuj, el se diploma maester a Capodistria del 1909 e 'l va a insegnà a Triest, indova che 'l deventa anca animador de varie inizziative colturai slovene de la cità. Del 1925 i fassista el manden via de l'insegnament e 'l fa san-Michel in del Regn di Serb, di Croat e di Sloven e per un poo l'ha insegnad a Črnomelj, per deventà poeu diplomategh: del 1926 al 1929 l'ha lavorad al consolad de Triest e del 1929 al 1938 a quell de Klagenfurt am Wörthersee, e l'è semper stad sota el controll de la polizzia di paes ospitant per quell temp, e 'l tegniva contat costant con Belgrad e con sgent compagna del Tone Batagelj, del Ferdo Kravanja e de l'Albert Ivančič, partesan contra l'ocupazzion fassista de part de la Slovenia e contra i italianizazzion forzade.

El 11 de sgiugn 1940 l'è menad via de la Gestapo, che 'l descovriss i so ligam cont el moviment TIGR, de ispirazzion panslavista e antifassista, e dopo trii mes l'è mandad via de la Germania e 'l torna a insegnà a Lubiana. Quand che i nazista invaden la Jugoslavia el scapa a Sarajevo ma el torna poeu a Lubiana, indova che l'è arestad di fassista italian che heven anetud la Slovenia in su domanda de la Gestapo: l'è portad a Triest e consegnad ai todisch a Klagenfurt, indova che l'è condanad a mort.

Portad un mes prima de la soa mort a Begunje, l'è fusilad lilinsì.

## Riferiment
*Slovenska Biografija

## Alter proget